Nordsiden av fjellet er dominert av naturreservatet Lundeura, en mektig steinur som strekker seg opp fra en smal strandflate og opp mot brattflågene. Her holder en stor lundefuglkoloni til i hekkesesongen som varer fra april til august. Fuglene har ofte ankommet øya 14. april, som har fått navnet «Lundkommardagen». Mange skuelystne samler seg hvert år denne dagen for å se om fuglene kommer, men ankomsten har et slingrinsmonn på noen dager. Fuglekolonien ble i 1979 anslått til ca. 40 000 par.